Προσφυγή της 26ης Αυγούστου 2014 – Frinsa del Noroeste κατά ΓΕΕΑ – Frisa Frigorífico Rio Doce (FRISA)
(Υπόθεση T-638/14)
Γλώσσα του δικογράφου της προσφυγής: η ισπανική
Διάδικοι
Προσφεύγουσα: Frinsa del Noroeste, SA (Santa Eugenia de Riveira, Ισπανία) (εκπρόσωπος: J. Botella Reyna, δικηγόρος)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
Αντίδικος ενώπιον του τμήματος προσφυγών: Frisa Frigorífico Rio Doce, SA (Espirito Santo, Βραζιλία)
Αιτήματα της προσφεύγουσας
Η προσφεύγουσα ζητεί από το Γενικό Δικαστήριο:
να εκδώσει απόφαση περί αρνήσεως της προσβάσεως στην καταχώριση στο μητρώο του υπ’ αριθ. 10329721 κοινοτικού σήματος FRISA, για τη διάκριση μεταξύ προϊόντων της κλάσεως 29 και υπηρεσιών των κλάσεων 35 και 39.
Λόγοι και κύρια επιχειρήματα
Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
Σήμα προς καταχώριση: Εικονιστικό σήμα με λεκτικό στοιχείο «FRISA» για προϊόντα και υπηρεσίες των κλάσεων 29, 35 και 39 – Υπ’ αριθ. 10 329 721 αίτηση καταχωρίσεως κοινοτικού σήματοςΔικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσαΑντιταχθέν σήμα ή σημείο: Εικονιστικό σήμα με λεκτικό στοιχείο «Frinsa» για προϊόντα της κλάσεως 29 Απόφαση του τμήματος ανακοπών: Μερική απόρριψη της ανακοπήςΑπόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής Προβαλλόμενοι λόγοι: Στην από 1 Ιουλίου 2014 απόφασή του στις συνεκδικασθείσες υποθέσεις R 1547/2013-4 και R 1851/2013-4, το τέταρτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) δεν εξέτασε τα επιχειρήματα της προσφεύγουσας, καθόσον επέλυσε τις δύο υποθέσεις κατά πανομοιότυπο τρόπο, συνεκτιμώντας απλώς την απόδειξη της χρήσεως του σήματος που προβλήθηκε στο πλαίσιο της διαδικασίας.